Fil-Euro 2020 se jkunu qed jilagħbu fost l-aqwa talenti fl-Ewropa, iżda uħud minn dawn il-players se jkunu qed jitilfu dan it-tournament minħabba injury jew inkella għax it-tim nazzjonali ta' pajjiżhom ma kwalifikax. Goalkeeper | Marc Ter-Stegen (Ġermanja) Il-goalkeeper ta' Barcelona Marc Ter-Stegen se jkun qed jitlef il-Euro 2020 minħabba injury li sofra lejn tmiem l-istaġun, liema injury se tkun qed tħallih barra minn dan it-tournament. Right-back | Aaron Wan-Bissaka (Ingilterra) Id-difensur laterali ta' Manchester United mhux se jkun qed jilgħab wara li ma kienx magħżul minn Gareth Southgate. Il-kowċ nazzjonali Ingliż għażel li jsejjaħ erba' right-back għal dan it-tournament, b'Wan-Bissaka jitħalla barra minkejja l-istaġun pożittiv li kellu mar-Red Devils. Difensur Ċentrali | Dayot Upamecano (Franza) Id-difensur il-ġdid ta' RB Liepzig, Dayot Upamecano ma kienx magħżul mill-kowċ Franċiż Didier Deschamps minkejja li kellu wieħed mill-aqwa staġuni fil-karriera tiegħu. Id-difensur ta' 22 sena qed ikkunsidrat bħala wieħed mill-aqwa difensuri fl-Ewropa. Difensuri | Virgil Van Dijk (Olanda) Id-difensur ta' Liverpool mhux se jkun qed jilgħab fil-Euro 2020 wara injury li sofra injury f'irkopptu f'Ottubru li għadda fid-Derby ta' Merseyside kontra Everton. Van Dijk kien se jkun il-captain tal-Olanda f'dan it-tournament. Difensur Ċentrali | Sergio Ramos (Spanja) Id-difensur ta' Real Madrid ma kienx magħżul mal-24 player imsejjħa minn Luis Enrique. Ramos li lagħab f'kull tournament internazzjonali sa mill-2004, kellu staġun imtappan minn injury u b'hekk ma tantx lagħab f'dan l-istaġun tant li kellu effett fuq l-għażla tal-kowċ Spanja. Minkejja li t-tim tiegħu fil-Premier League ma kellux staġun mill-aqwa, id-difensru ta' 24 sena ħalla l-impatt tiegħu f'dan l-ewwel staġun tiegħu fl-Ingilterra. Midfielder | Saul Niguez (Spanja) Minkejja li rebaħ il-kampjonat fi Spanja, Niguez ma kienx imsejjaħ fil-lista finali ta' Spanja hekk kif Enrique għażel li jmur għall-midifelder żagħżugħ ta' Barcelona Pedri. Midfielder | Eduardo Camavinga (Franza) Iż-żagħżugħ ta' 18-il sena Eduardo Camavinga ma kienx imsejaħ fil-lista finali ta' Didier Deschamps minkejja li qed ikun ikkonsidrat bħala wieħed mill-aqwa żagħżagħ fis-snin li ġejjin fost l-interess ta' bosta klabbs ewlenin minn madwar l-Ewropa. Midfielder | Marco Reus (Ġermanja) Il-midfielder ta' esperjenza Marco Reus iddeċieda li ma jkunx fl-iskwadra tal-Ġermanja hekk kif qal li jrid jirkupra minn staġun intensiv li għadu kemm kellu. Fil-passat Reus sofra bost injuries li ċaħħduh minn numru ta' partiti. Attakkant | Mason Greenwood (Ingilterra) L-attakkant Ingliż ta' 19-il sena kellu jiritra mill-iskwadra proviżorja tal-Ingilterra jum wieħed biss qabel ma' Gareth Southgate sejjaħ l-iskwadra finali. Greenwood li kellu staġun mill-aqwa ma' Manchester United kien wieħed mill-players li kien viċin ferm li jagħmilha għall-Euro 2020. Attakkant | Zlatan Ibrahimovic (Żvezja) L-attakkant veteran Zlatan Ibrahimovic wara li għamel ir-ritorn tiegħu mat-tim nazzjonali mhux se jkun qed jilgħab wara li ma rkuprax fil-ħin għall-Euro 2020.